### «Мұрағаттану» пәні

 «Мұрағаттану» курсы 050114 – Тарих (педагогика) мамандығы бакалаврларына арналған.

Қазіргі технократиялық ойдың басымдығы орын алып отырған әлемде көптеген қоғамдық сала өкілдері мемлекет пен қоғамның өткен тарих алдындағы жауапкершілігінің артуын адамзаттық құндылықтардың шарты тұрғысынан бағалауды ұсынып отыр. Осы сұранысты қанағаттандыруға бағытталған мамандықтардың біріне мұрағаттанушы мамандығын жатқызуға болады, себебі бұл мамандық өкілдері тарихшылар сияқты өткенді, қазіргіні және болашақты болжауға мүмкіндік жасайды.

Қоғамдық қатынастардың өсуіне байланысты ақпрараттық ресурстарға деген сұраның күн санап өсуде. Олардың қоғамдағы және мемлекеттегі маңыздылығы мұрағатпен тікелей байланысты, себебі онда ретроспективті ақпараттық мәліметтер сақталған құжаттар кешені сақталған.

Курс барысында мұрағат ісінің тарихы, мұрағат ісінің теориясы мен әдістемесі, мұрағаттардағы менеджмент пен маркетинг сияқты көпбағытты қамтитын мәселелер қарастырылады.

«Мұрағаттану» жеке ғылыми және практикалық пән ретінде осы саламен байланысты пәндердің жетістіктерін толықтыра отырып, «Мұрағаттануға кіріспе», «Мұрағаттанудың теориясы мен әдістемесі», «Іс жүргізуді ұйымдастыру тарихы», «Мемлекеттік мекемелер тарихы», «Деректану», «Информатика», «Құжаттану», қосалқы тарихи пәндерге кіретін «Тарихи хронология», «Дипломатика», «Геральдика», «Палеография», «Тарихи метрология», «Сфрагистика» салаларымен тығыз байланысты.

Курсты оқу барысында студент:

- мұрағат ісі саласындағы терминдерді және нормативтік құқықтық актілерді;

- мұрағат қызметі қалыптасуы мен ұйымдастырылуының негізгі тарихи кезеңдерін;

 - мұрағат ұйымдары мен мұрағаттардың атқаратын негізгі функцияларын;

- ведомстволық және мемлекеттік мұрағаттар жұмысының ережелерін;

- болашақ мұрағаттанушы кәсібіне қатысты мамандыққа тән саланың ерекшеліктерін білуі тиіс.

#### ПӘННІҢ МАЗМҰНЫ

#### Кіріспе

Курстың мақсаты: студенттерге қазіргі заман талабына жауап беретін мұрағат ісі саласына байланысты кешенді және ғылыми пән ретінде мұрағаттанудың теориясы негізіне байланысты білім беру.

 Курстың негізгі міндеттері:

- Посткеңестік кезеңде мұрағат ісі саласында орын алған ерекшеліктерге байланысты жалпы мағлұмат бере отырып, олардың әрбір кезеңінің мұрағат ісі саласына тигізген әсерін анықтау;

- мұрағаттану саласына байланысты заңдар және негізгі нормативтік-әдістемелік құжаттармен таныстыру;

- студенттердің мұрағаттарда құжаттарды жинақтау және құжаттардың құндылығын сұрыптауға байланысты, оларға ғылыми-анықтамалық аппарат құру, сақталуын қамтамасыз ету және түрлі мақсаттарда пайдалану, сондай-ақ мұрағаттық құқық, менеджмен және маркетинг туралы түсініктерін кеңейту.

Мұрағаттану кешенді пән ретінде. Мұрағаттанудың өзге де мұрағаттық пәндер арасында алатын орны мен рөлі. Курстың пәні, мазмұны және мақсаты. Мұрағаттану обектісі. Мұрағаттануға тән заңдылықтар.

Мұрағаттанудың өзге де ғылыми пәндермен байланысы.

Мұрағаттану саласына қатысты деректерге, негізгі және нормативтік әдебиеттерге шолу.

# НЕГІЗГІ БӨЛІМ

**Мұрағаттану саласына байланысты түсініктемелік аппараттың қалыптастуы**

Мұрағаттану саласының түсініктемелік аппараты. Түсініктемелік аппаратты жетілдіру – мұрағаттану саласындағы білімді дамытудың негізгі бағыттарының бірі. Мұрағаттық терминологияның дамуы. Түсініктер классификациясы. Мұрағаттық терминология жүйесіндегі терминдер мен түсініктердің өзара байланысы.

«Мұрағаттану», «мұрағат ісі», «мұрағаттық құжат», «мұрағаттанудың теориясы мен әдістемесі» түсініктері.

Мұрағаттық терминологиялардың дереккөздері. Мұрағат мекемелерінің қолданыстағы тілі - әдебиеттен тыс дерек ретінде. Тарихи сөздіктер. Кітаптанулық сөздіктер. Мұрағат ісіне қатысты әдебиеттер. Мұрағаттық терминдер мен түсініктерді талдауға арналған мақалалар мен кітаптар бөлімдері. Арнайы мұрағаттанулық сөздіктер.

Мұрағаттанулық түсініктемелер аппаратын жүйелеу. Түсініктемелік аппараттың жүйелік бөлімдері, олардың түрлері. Мұрағаттық терминология дамуының теориялық бағыты. Терминологиялық сөздіктер - теориялық терминологияны жетілдірудің түрі ретінде. Мұрағаттық терминологияның тәжірибелік даму бағыты. Стандарттау - тәжірибелік терминологияны жетілдірудің формасы ретінде. Мұрағаттық терминолгияға байланысты стандарттар жүйесін құрастыру.

**Мұрағаттану теориясы**

Мұрағаттану теориясы мен әдістемесінің пайда болуы мен дамуы. Зерттеу нысаны мен пәні. Курстың мақсаты мен құрылымы. Оның бөлімдерінің мазмұны мен сипаттамасы.

Мұрағаттанудың теориялық мәселелері. Ғылыми шынтуайттылық принциптері, тарихилық принцип, жан-жақтылық принципі, орталықтандыру принципі. Өндірістік принциптер: қорды бөлшектемеу принципі, құжат құндылығын сұрыптау принципі, қор ішінде құжаттарды жүйелеудің үш принципі. Мұрағаттанудың методологиялық сипаттамасы.

Жалпытанымдық әдістердің курс мәселелерін шешудегі орны. «Мұрағаттанудың теориясы мен әдістемесі» курсында қолданылатын нақты ғылыми пәндерге тән әдістер.

Мұрағаттар және тарих ғылымы. Мұрағаттық құжатты тарихи дерек көзі ретінде қабылдауға байланысты көзқарастар эволюциясы. Тарих ғылымындағы тарихи-салыстырмалық зерттеу әдісі және мұрағаттық құжаттар.

Мұрағаттану және деректану. Құжаттарды талдаудың деректанулық әдісі және оны құжаттарды сұрыптауда, ұйымдастыруда және сипаттауда пайдалану мүмкіндігі.

Мұрағаттану және қосалқы тарихи пәндер (палеография, дипломатика, тарихи хронология, сфрагистика, тарихи метрология, геральдика, эпиграфика, генеалогия, нумизматика, тарихи география). Мемлекеттік мекемелердің мұрағаттық құжаттарды ұйымдастырудағы орны.

Экономикалық ғылымдар және мұрағат қызметіндегі жоспарлау әдісінің дамуы, есепке алу, экономикалық талдау.

Мұрағаттану және құжаттану. Құжаттарды сыныптау мәселесі, сипаттау, құндылығын сараптау.

Мұрағаттану және археография. Археография әдістерін мұрағаттардың ғылыми-ақпараттық қызметінде пайдалану.

Мұрағаттану және математика. Математикалық-статистикалық зерттеу әдісінің негізінде мұрағаттық статистиканың дамуы.

Ақпараттық теория әдісі және оларды мұрағаттардың ғылыми-анықтамалық аппараты жүйесінде автоматтандырылған іздестіру жүйесін құрастыруда қолдану.

Мұрағаттану және нақты ғылымдар. Нақты ғылымдардың мұрағат құжаттарын сақтауды қамтамасыз етуде алатын орны.

Мұрағаттану принциптері және курста қолданылатын арнайы зерттеу әдістері (мұрағат қорының біртұтастығы, мұрағаттық ақпараттың қолжетімді болуы, дифференцацияланған сипаттама және мұрағат құжаттарын орталықтандырылған есепке алу)

#### І-МОДУЛЬ. ЕЖЕЛГІ ЖӘНЕ ОРТАҒАСЫРЛЫҚ МҰРАҒАТТАР

###  Ежелгі дәуір мемлекеттерінің мұрағаттары

###  Ежелгі Вавилон, Аккад, Шумер, Ассирия, Хет мемлекеттерінің жазба ескерткіштері. Жекеменшік мұрағаттар, кітапхана мұрағаттары, сарай, шіркеу мұрағаттары. Құжаттардың мазмұны және құрамы. Таяу Шығыс мемлекеттерінің жазба ескерткіштері.

####  Ежелгі Египет мұрағаттары. Фараондардың сарай мұрағаттары. Ұлы уәзір мұрағаттары. ″Уәзірге нұсқау″ - кеңсе ісін жүргізу жайлы құжат. Абыздар мұрағаттары (храмдар). Жеке тектік мұрағаттар. Олардың мазмұны және құрамы.

####  Ежелгі Үндістан мұрағаттары. Мұрағаттардың түрлері. Жазба, кеңсе ісін жүргізудің дамуы. ″Артхашастра″ - трактаты ежелгі кеңсе ісінің ескерткіші ретінде.

 Ежелгі Қытай мұрағаттары. Иероглифтік ескерткіштер. Кеңсе ісін жүргізудегі жазба дәстүрлері. Құжаттарға тән деректердің қоймасы (Лань тай, Ши цзюн). Деректердің құрамы және мазмұны. Деректерді пайдалану.

####  Ежелгі Грек мұрағаттары. Б.з.д. ІІ-І мың ж. жазба ескерткіштері. Афина полисінің мұрағаттары. Оның құрамы және мазмұны. Ежелгі грек кітапханалары.

####  Ежелгі Рим мұрағаттары. Абыздар мұрағаттары (понтифик, абыз-балшы). Кеңсе ісін жүргізудегі жазу дәстүрлері және оның өзгеріске ұшырауы.

 **Ерте ортағасырлар дәуіріндегі мұрағаттар**

Кезбе мұрағаттар. Шіркеу мұрағаттары. Византия мемлекетінің мұрағаттары.

 ХІІ-ХІІІ ғасырларда Еуропада тәж мұрағаттарының қалыптасуы (Франциядағы қазыналық хартия, Англиядағы Капелла свиткаларының, Испаниядағы Арагон тәжі мұрағаттары, т.б.)

 Қалалар мұрағаттары. Гильдия және цехтар мұрағаттары. Университеттер мұрағаттары. Шіркеу және монастырлар мұрағаттары. Госпиталь мұрағаттары. Жеке мұрағаттар. Кеңсе ісі және құжаттарды сақтаудың жағдайы.

####

####  ХҮІ-ХҮІІІ ғасырлардағы Еуропадағы мұрағаттар

Негізгі саяси мұрағаттар. Ведомстволық тарихи мұрағаттар. Мұрағатқа қол жеткізу мәселелері. Еуропадағы мұрағаттардың түрлері (қалалық, шіркеулік). Олардың қолдану аясы және сипаты.

 Экономикалық мұрағаттардың пайда болуы. Оның даму барысы. Мұрағат құжаттарын сыныптау, жүйелеу, сипаттау мәселелері.

 Мұрағаттану және іс жүргізу туралы алғашқы еңбектер. Якобфон Рамминген және оның еңбектері. Балтазар Бонифации және оның «Мұрағаттар жайлы кітабы». Агасфер Фритча еңбектеріндегі мұрағат қызметінің заңдық тұрғыдан реттелуі. Георг Асбботлин еңбегіндегі құжаттарды сыныптау мәселесіне тән ерекшеліктер.

ІІ-МОДУЛЬ. ЕУРОПА ЖӘНЕ АМЕРИКА ЕЛДЕРІНДЕ ЖАҢА ЗАМАН КЕЗЕҢІНДЕ МҰРАҒАТ ІСІНІҢ ОРТАЛЫҚТАНДЫРЫЛУЫ

 **Франциядағы мұрағат ісі**

 1790, 1794 жж. қабылданған мұрағат туралы декреттер және Ұлттық (мемлекеттік) мұрағаттың құрылуы. Мемлекеттік мұрағат жүйесін қалыптастырудағы орталықтандыру принципі. Мұрағат құжаттарын жариялау прициптері.

 Термидорлық төңкерістен кейінгі мұрағаттардың жағдайы. Империя мұрағаты және департементтік мұрағаттар. Коммуналдық және госпиталдық мұрағаттар. ХІХ ғ. екінші жартысы ХХ ғ. басындағы Франция мұрағаттары. 1884 ж. қабылданған мұрағаттар туралы заң. Мұрағаттар жүйесі және құрылымы. Мұрағат құжаттарын сыныптау мәселелері. Мұрағаттарда ғылыми-анықтамалық аппараттың құрылуы.

 А.Бордье, Г.Ригну, Ш.Ланглуа, А.Штейн еңбектері және олардың мұрағаттанудың дамуына тигізген әсері. Мұрағаттық білім. Париждік хартия мектебі.

#####  Бельгиядағы мұрағат ісі

Француз буржуазиялық революциясынан кейінгі Бельгиядағы мемлекеттік мұрағаттар жүйесінің құрылуы. ХІХ ғ. ірі мұрағаттанушы Проспер Гамардың мемлекеттік мұрағат ісінің дамуына қосқан үлесі.

 Король мұрағатының құрамы және провинциалдық мемлекеттік мұрағаттар. Мұрағат құжаттарымен жұмыс жасау әдістері. Мұрағаттардың басылымдық қызметтері. Бельгиядағы мұрағатшылар, кітапханашылар және мұражайшылар кәсіби біріккен ассоциациясының құрылуы.

####  Голландиядағы мұрағат ісі

Мемлекеттегі тарихи білімнің дамуына тән ерекшеліктер және оның мұрағат ісіне тигізген әсері. Голландияда мұрағат ісінің орталықтандырылуы. 1814 ж. мұрағат туралы заң және мемлекеттік мұрағаттар жүйесінің ұйымдастырылуы. Корольдік бас мұрағат және провинциалдық мұрағаттар. Мұрағаттардың құрылымы және құрамы. Мұрағаттану мәселелерінің ғылыми негіздері.

####  Англиядағы мұрағат ісі

Англияның ежелгі қоймалары (Вестминистрлер сарайындағы патшалық мұрағат; Тауэр мұнаралары; Мемлекеттік қағаздар мұрағаты). Ұлттық тарих ескерткіштерін зерттеу комиссиясының қызметі (1800, 1836). 1838 ж. Англияның мемлекеттік мұрағатының құрылуы. Мемлекеттік мұрағаттың құрамы мен құрылымы. Тарихи қолжазбалар комиссиясының қызметі. Мұражай мен кітапханалардың қолжазба бөлімдері. Шіркеулік және жеке мұрағаттар.

####  Италиядағы мұрағат ісі

Италья мемлекеттеріндегі мұрағат ісі. Саяси биліктің тасымалдаушы қоймалары, тарихи мұрағаттар, ведомстволық мұрағаттар. Қалалық, шіркеулік және жеке мұрағаттар.

 ХІХ ғ. басындағы мемлекеттік мұрағаттардың құрылуы. Ф.Бониани және оның мұрағаттанудың дамуына тигізген әсері.

 Мұрағаттану туралы заңдар (05.03.1874 ж. 27.05.1875 ж.) және мұрағат ісінің қайта ұйымдастырылуы (Италияның біріктірілуінен кейін). Мемлекеттік мұрағаттар жүйесі және оны басқару мәселесі. Мұрағат ісінің әдістері және техникалық жағдайы.

 **Испаниядағы мұрағат ісі**

Мемлекет тарихына байланысты құжаттардың жиналуы және шығарылымы жөніндегі ғылыми комиссиясының қызметі. Мемлекеттік орталық мұрағаттардың құрылуы (Симанкастағы тарихи мұрағттар, Мадридтегі ұлттық тарихи мұрағат, Алькаледе-Энарестегі Орталық мұрағат, Севильедегі Индияның бас мұрағаты). Мұрағаттар және олардың құрылымдары.

 Провинциалдық, қалалық, нотариалдық мұрағаттар. Арнайы мұрағаттар (Шетелдер министрлігі, әскери ведомстволар, Мемлекеттік Кеңес және т.б.).

 **Неміс тілді мемлекеттердегі мұрағат ісі**

Неміс мемлекеттеріндегі мұрағат ісіне тән ұқсастықтар мен ерекшеліктер. Германдықтар жерлеріндегі мұрағат типтері.

 Пруссия мұрағаттары. ХІХ ғ. басындағы мұрағат ісі саласындағы реформалар. Пруссияның мемлекеттік мұрағатты және провинциалдық қоймалар жүйесі. Мұрағаттар құрамы мен құрылымы. Мұрағат ісінің әдістемелік және техникалық мәселелерінің ахуалы. Мұрағаттардың ғылыми-жариялық қызметі.

Бавария мұрағаттары. Құпия ведомстволардың мұрағаттары. /М.Можела министрінің реформалары. Имперлиялық мұрағаттың құрылуы (Рейхс-мұрағат). Мемлекеттің Ұлттық мұрағаты. Провинциалдық мұрағаттар. Мұрағаттардың құрамы мен құрылымы. Мұрағат жұмыстарының ахуалы. ″Мұрағат журналы″ және оның мұрағаттануды дамытудағы маңызы.

 Саксония мұрағаттары. Мемлекеттік және провинциалдық мұрағаттардың құрылуы. Мұрағаттардың құрамы мен құрылымы. Мұрағат ісін ұйымдастыру әдістері мен техникалары. Маманданған кадрлар даярлау мәселесі.

 Мұрағаттардың археографиялық қызметі. Мұрағаттану теориясы мен әдістемесінің дамуы. Ф.фон Леэр, В.Лозве, Г.Хольцингердің еңбектері.

####  Австро-Венгриядағы мұрағат ісі. Венадағы мемлекеттік мұрағат және оларды жинақталу сипатына тән ерекшеліктер. Мұрағаттардағы құжаттар құрамының ерекшеліктері. Мұрағат құжаттарының жіктелуі және жүйеленуі. Мұрағаттардың ғылыми-анықтамалық аппараттары. Тарихи ведомстволық мұрағаттар. Құжаттар құрамы. Жергілікті мұрағаттар, олардың құрамы. Тарихи қоғамдардың жергілікті мұрағаттарды қалыптастырудағы ролі. Австриядағы мұрағат ісі саласындағы білім. Тарихи зерттеулер жөніндегі Вена институты (1885 ж.) және оның мұрағатшыларды даярлаудағы маңызы.

 Венгрияда Ұлттық мұрағаттының құрылуы. Оның қорларының құрамы. Комитеттік, шіркеулік және жеке мұрағаттар.

####

####  Балкан елдерінің мұрағат ісі

Греция, Сербия, Болгария, Румыния мұрағаттары. Тарихи қоғамдардың жазба құжаттар қоймаларын қалыптастырудағы маңызы. Мұрағат ісінің дамуындағы ұқсастықтар мен ерекшеліктер. Мұрағат ісін жүргізудің әдістемесі және техникасы. Ұлттық кітапханалар мен мұражайларда құжаттарды жинақтау және коллекциялау.

####  Скандинавия елдеріндегі мұрағат ісі

Швециядағы мұрағаттар. Мұрағаттардың жеке мекеме ретінде қалыптасуы. Елдегі мұрағат саласындағы реформалар (ХІХ ғ. соңы). Тарихшылар Ган Иортпен Гильдебранттың Стокгольм мемлекеттік мұрағатын қалыптастырудағы және оларды жинақтаудағы орны. Мұрағат құжаттарының жіктелуі және жүйеленуі. Жергілікті жерлерде мұрағат жүйесінің қалыптасуы.

 Норвегия мұрағаттары. Ұлттық мұрағаттың құрылуы. Оның құрамы мен құрылымы.

 Дания. Патшалық бас мұрағат. Провинциалдық мұрағаттар. Мұрағаттардың құрамы мен құрылымы. Мұрағат ісін реттеу саласына байланысты қабалданған заңдар (1889, 1891 жж.). Скандинавия елдерінде мұрағат ісінің дамуына тән ортақ ерекшеліктер.

 **ХХ ғ. БАСЫНДАҒЫ ШЕТЕЛДЕРДЕ МҰРАҒАТ ІСІНІҢ ДАМУЫ**

 **ХХ ғ. басында шетелдерде мұрағат ісінің дамуының нәтижелері**

Мемлекеттік басқару саласындағы мұрағат ісінің жеке сала ретінде қалыптасуы. Мұрағат ісінің ұйымдастырылуындағы орталықтандырылған және орталықтанбаған нысандар. Мұрағат құжаттарын жариялау принциптері және оның заңдық негіздері. Теориялық қайта өңдеу және мұрағаттанудың дамуы. Құжатардың пайда болу принципі - шетелдер мұрағаттануының маңызды жетістігі. Мұрағаттар ірі ғылыми-зерттеу мекемелері ретінде. Мұрағаттанудың жеке пән ретінде қалыптасуы. Мұрағат үшін кадрларды даярлау мәселесі. Мұрағаттарды жаңа құжаттар түрлерімен толықтыру, олардың теориялық және әдістемелік нысаны. Экономикалық мұрағаттардың пайда болуы. Олардың құрамы. Ұлттық кәсіби бірлестіктердің құрылуы. Мұрағат саласында халықаралық байланыстардың пайда болуы. Сирек кездесетін қолжазба құжаттарын сақтауды қамтамасыз ету бағытында құжаттанушылардың, мұрағаттанушылардың, кітапханашылар мен тарихшылардың қарым-қатынастары. Мұрағаттанушылар мен кітапханашылардың халықаралық конгресі (1910 ж., Бельгия) және оның мұрағаттану теориясының дамуына тигізген әсері.

 **Соғысаралық кезеңдегі шетелдердегі мұрағат ісі (1918-1939 жж.)**

Мұрағаттар жүйесі мен құрамына енгізілген өзгерістер. Соғыстың ықпалының нәтижесінде құжаттық материалдармен, мұрағат қорларының құжаттарымен алмасу. Мұрағат құжаттарының жаппай жойылуы.

 Соғыс кезіндегі арнайы мұрағаттар мен кітапханалардың құрылуы. Бірінші дүниежүзілік соғыс тарихы туралы құжаттарды жариялау. Еуропалық кабинеттердің үлкен саясаты (Германия), соғыстың басталуы туралы британдық құжаттар (Англия), 1871-1917 жж. (Франция) француз дипломатиялық құжаттары және т.б.

 Мұрағат құжаттарына қолжетімділіктің шектелуі. Мұрағат комиссиясының құрылуы (1929 ж.) және Ұлттар Лигасы жанындағы мұрағаттанушы-сарапшылар комиссиялары (1931 ж.). Мұрағаттарға байланысты халықаралық жолсілтер анықтамалықтардың пайда болуы.

####  Шығыс және Орталық Еуропа мемлекеттерінің мұрағат ісі

Польша мұрағаттары. Ірі тарихи ведомстволық мұрағаттар. Олардың құрамы. 1919 ж. мұрағаттар туралы заң. Мұрағат ісін басқару ұйымының құрылуы және мемлекеттік мұрағаттар жүйесі. Облыстық мұрағаттар. Мұрағаттардың құрамы және құрылымы. Мұрағат жұмысының әдістемелік және техникалық жұмысының жағдайы мен жалпы сипаттамасы.

 Австрия мұрағаттары. Венаның мемлекеттік мұрағаты. Ведомстволық тарихи мұрағаттар. Әскери мұрағат, қаржылық палата мұрағаты, ішкі істер және юстиция мұрағаты. Ағымдық ведомстволық мұрағаттар.

 Жергілікті мұрағаттар. Мұрағаттарды жинақтау.

 Германия мұрағаттары. Мұрағаттар құрамының өзгерілуі. Жалпыимпериялық мұрағаттың қалыптасуы (1920 ж.). Мұрағаттарды жинақтау ерекшеліктері. Мұрағат құрылымы.

 Неміс жерлерінің мемлекеттік және провинциалдық мұрағаттары. Олардың мұрағат ісінің теориясы мен әдістемесінің дамуына тигізген әсері.

 Әскери мұрағаттардың орталықтандырылуы. Әскери Орталық мұрағаттың ұйымдастырылуы (1936 ж.).

####  Батыс Еуропа мемлекеттерінің мұрағаттары

Франция. Мұрағаттарды орталықтандыру жүйесі. Мемлекеттік мұрағаттар жұмысының біркелкі әдістері мен нысандары. Мұрағат туралы үкіметтік декреттер (нотариалдық мұрағаттарды тапсыру 1928 ж., мемлекеттік мұрағаттарға мекемелер материалдарын тапсыру 1936 ж.).

 Соғыс туралы мұрағат пен кітапхананың құрылуы.

 Бельгия мұрағаттары. Бельгиядағы мұрағат мекемелерінің жүйесі. Мұрағат жұмыстарының әдістемелік дамуы. Мұрағат кадрларын даярлау. Бірінші дүниежүзілік соғыс құжаттарының шоғырлануы. Соғыс мұражайының (1918 ж.), соғыс мұрағатының (1919 ж.) құрылуы. Оларды шоғырландыру ерекшеліктері.

 Голландия мұрағаттары. 1918 және 1919 жж. мұрағаттар туралы заңдар. Мұрағаттық мекемелер жүйесінің анықталуы. Ведомстволық мұрағаттарға бақылау орнату.

 Нидерландының тарихи-экономикалық мұрағаты және «Нидерландық жолбарыс» геральдық қоғамының мұрағатының құрылуы (дворяндар тарихы мен генеалогиясы материалдары).

 Ғылыми және мұрағат-техникалық жұмыстарының жағдайы.

####  Скандинавия елдерінің мұрағаттары

Финляндия мұрағаттары. Финляндияның мемлекеттік мұрағаты. Қорлардың құрамы мен мазмұны.

 Провинциалдық мұрағаттар жұйесінің ұйымдастырылуы. Көпшілік мұрағаттар туралы заң (1939 ж.) және олардың мұрағат ісі дамуындағы ролі.

 Швеция, Дания, Норвегия мұрағаттары. Мемлекеттік және қалалық мұрағаттар. Қордың құрамы және мазмұны. Жергілікті мемлекеттік мұрағаттар жүйесінің қалыптасуы.

 Мұрағат ісінің нормативтік-құқықтық базасы. Мұрағат ісінің техникалық жағдайы және деңгейі.

 **Англия мұрағаттары**

Мұрағат ісін ұйымдастырудағы орталықтандырылмаған нысандар. Англиядағы мемлекеттік мұрағат – орталық үкімет құжаттарының қоймасы ретінде.

Британдық тарихи қоғам және оның жергілікті мұрағаттарды сақтаумен зерттеудегі ролі.

 Британиядағы мұрағат қоғамы (1932 ж.), оның елдегі мұрағат ісін шешу мәселелеріне тигізген әсері. Мұрағаттарды жинақтау мәселелері.

 **Италия мұрағаттары**

Италиядағы мұрағат мекемелерінің жүйесі. Мемлекеттік мұрағаттар жүйесі. Қалалық және нотариалдық мұрағаттар. Оларды жинақтау ерекшеліктері. Техникалық және мұрағат жұмыстарының деңгейі. Мұрағаттық мекемелер үшін мамандарды даярлау.

 СОҒЫСТАН КЕЙІНГІ КЕЗЕҢДЕГІ ЕУРОПА ЕЛДЕРІНДЕГІ МҰРАҒАТ ІСІ

1940-1960 жж. Еуропа елдеріндегі мұрағат ісі

 Бельгия мұрағаттары. Мемлекеттік мұрағат мекемелерінің жүйесі.

 Карольдік бас мұрағат, оның құрылымы және қордың құрамы. Провициалдық және округтік мұрағаттар. Мемлекеттік емес мекемелер мұрағаттары. Қалалық және коммуналдық мұрағаттар.

 Ведомстволық мұрағаттар. Жеке мұрағаттар. Шіркеулік және епископтық мұрағаттар.

Ұлыбританиядағы мұрағаттар басқармасы

 Мемлекеттік құжаттар туралы заң (1958 ж.). Ұлыбритания ұлттық мұрағаты. Оның қорларының құрамы мен мазмұны. Ұлттық мұрағат жұмыстарының ұйымдастырылуы.

 Муниципалдық, ведомстволық мұрағаттар. Жергілікті мұрағат жүйесі. (графтықтардың мұрағаттары) Графтық мұрағатшылар ассоциациясының қызметі. Тарихи қолжазба туралы корольдік комиссияның функциялары.

 Германиядағы мұрағат ісі

 Германиядағы мұрағат ісінің нормативті-құқықтық базасы. Мұрағат құжаттарын пайдалану және сақтаумен қамтамасыз ету заңы (1988 ж.), жер туралы мұрағат қорларының заңдары және т.б. Кобленцедегі федералды мұрағат (1952 ж.). Негізгі функциялары мен құрылымы. Жинақталудың деректік көздері.

 Сант-Августиндегі аралық мұрағаттар.

 Экономикалық мұрағаттар. Парламент мұрағаттары. Саяси партиялар мен қоғамдық ұйымдардың мұрағаттары. Баспа, радио мұрағаттары. Университет мұрағаттары. Әдебиет және өнер мұрағаттары. ГФР-гі мұрағатшылар қоғамының қызметі. Мұрағат ісінің Германияны біріктіргеннен кейінгі жағдайы (1991 ж.).

 Италиядағы мемлекеттік мұрағат қызметі

 Италияның орталық мемлекеттік мұрағаты. Оның қорларының құрамы мен мазмұны. Рим мемлекеттік мұрағаты. Қордың құрамы. Мемлекеттік емес әкімшілік және экономикалық мекемелер мұрағаттары. Жеке мұрағаттар, мекемелер және жеке адамдардың мұрағаттары.

 Мұрағатшы мамандарын даярлау. Итальяндық мұрағатшылардың халықаралық қызметі.

 Нидерландық мұрағаттар

 Мұрағаттар туралы заңдар (1962, 1990 жж.). Үкіметтік ақпаратты құру заңдары (1980 ж.).

 Орталық, провинциалды, муниципалды және жеке мұрағаттар жүйесі. Олардың жұмыстарының ұйымдастырылуы. Қорлар құрамы, жинақтаудың дерек көздері. Құжаттаманы басқару. Құжаттардың сақталуын қамтамасыз ету және пайдалану. Мұрағат мамандарын даярлау. Нидерландық мұрағатшылар қоғамының қызметі.

 Швейцариядағы мұрағат мекемелері

 Федералды (Ұлттық) мұрағат. Кантоналды, қалалық мұрағаттар. Коммуна мұрағаттары. Қордың құрамы және мазмұны.

 Базелдегі экономикалық мұрағат. Оның шоғырлану ерекшеліктері. Ғылыми-техникалық мұрағаттар. Орталықтандырылған ғылыми-техникалық құжаттарды сақтау мәселелері (Цюрихтегі сәулет тарихы институты, Женевадағы ғылыми тарихи мұражай және т.б.).

 Халықаралық ұйымдар мұрағаттары. Мұрағат құжаттарымен жұмыс істеу әдістері. Мұрағаттардың жариялық қызметі.

 Швейцария мұрағатшылар ассоциациясы және оның елдегі мұрағат ісі жөніндегі теоретикалық және практикалық мәселелерді шешудегі орны.

 Франциядағы мемлекеттік мұрағат қызметі

 Мұрағат ісі туралы үкіметтің декреттері мен заңдары (1979, 1983, 1988, 1990 жж.).

 Франция мұрағаттарының дирекциясы және оның функциялары. Ұлттық мұрағат және оның құрылымы. Оның қорларының мазмұны.

 Департаменттік, регионалдық, коммуналдық мұрағаттар. Мемлекеттік мекемелер мұрағаттары.

 Фонтенбло - қазіргі кезеңдегі мұрағат құжаттарының сақталуы орталығы ретінде. Экс-ан-Прованстегі француз отаршылдық кезеңінің әкімшілігінің материалдары. Эспейрандағы микрофильмдер. Рубедегі бейбіт еңбек мұрағаттары.

 Француз мұрағатшылар ассоциациясы және кәсіби мәселелердің шешілуі.

 Венгриядағы және Польшадағы мұрағаттар

 1947 ж. Конституциясына сәйкес мұрағаттарды орталықтанду іс-шаралары. Орталық мұрағат басқармасы және оның функциялары. Венгр мемлекеттік мұрағаты. Комитеттік және қалалық мұрағаттар. Қордың құрамы мен мазмұны.

 1990 ж. кейінгі Венгериядағы мұрағат жүйесі. Бұрынғы партиялық мұрағаттар құжаттарын мемлекеттік мұрағатқа өткізу. Шіркеулік мұрағаттар. Мұрағаттардың кәсіби жұмысы. Құжаттарды іріктеу, жинақтау, пайдалану мәселесі.

 Тарихи деректерді басылымға дайындау. Венгрия мұрағатшылар қоғамының қызметі.

 Поляк мұрағаттарына тигісген соғыстың зардабы. Елдегі мұрағат жүйесіндегі өзгерістер. Мемлекеттік мұрағат жүйесінің құралуы.

 1951 ж. мемлекеттік мұрағаттар туралы декретке сәйкес мемлекеттегі мұрағат ісінің ережелері.

 1983 ж. Ұлттық мұрағат қоры және мұрағаттар туралы Заңдар. Мұрағат қорының мемлекеттік және мемлекеттік емес бөлімдері. Бөлінген мемлекеттік мұрағаттар. Сейм мұрағаты. Президент Мұрағаты. Ұлттық қорғаныс, ішкі және сыртқы істер министрліктерінің мұрағаттары. Мұрағат құжаттарын пайдалануға рұқсат алу мәселелері.

####

####  Посттоталитарлық кезеңдегі Орталық және Шығыс Еуропадағы мұрағаттар

 Мұрағаттар жүйесі. «Күштеу» ведомстволарының мұрағаттары. Билеуші партия, діни конфессия мұрағаттары.

 Посттоталитарлық кезеңдегі мұрағат ісі жөніндегі нормативтік актілер. Мұрағат ісін басқару органдарының статусы, өкілеттілігі және құзыреттілігі. Мемлекеттік емес мұрағаттардың қалыптасуы. Мұрағаттарды жинақтау және кіруге рұқсат алу мәселелері.

 Солтүсітк Америка елдеріндегі мұрағат ісі

 Канада мұрағаттары. Канада мемлекеттік мұрағаты туралы заң (1912, 1956 жж.). Мемлекетте мұрағат ісінің ахуалына талдау жасайтын Орталық сарапшы комиссиясының қызметі. 1987 ж. мұрағат ісі туралы заң. Канада ұлттық мұрағаты, оның статусы, құрылымы. Қордың құрамы және мазмұны.

 Құжаттардың сақталуын қамтамасыз етуді ұйымдастыру. Құжаттарды пайдалануға рұқсат беруді реттейтін заңдар. Мұрағаттағы оқу залының жұмысы.

 Провинциалды және қалалық мұрағаттар. Университет, ғылыми қоғамдар, арнайы және діни ұйымдар мұрағаттары.

 Кәсіби қоғамдар қызметі. Квебек мұрағатшыларының қоғамы (франктілді), Канада мұрағатшылары ассоциациясы (ағылшын тілді). Қоғамның мерзімді басылымдары.

 АҚШ-тағы мұрағат ісі. АҚШ-тағы Ұлттық мұрағат және құжаттаманың басқармасы. Мұрағат бөлімдері функциялары. Ұлттық мұрағаттың құрылымы. Өлкелік мұрағаттар, президент кітапханалары, құжаттарды сақтаудың арадағы орталықтары. Олардың функциялары мен қызметі.

 Провинциалдық мұрағаттар (штаттар мұрағаттары), олардың қызметі. Ұлттық мұрағаттың құжаттаманы басқару саласындағы қызметі. Құжаттаманы басқару бағдарламалары. АҚШ-тағы мұрағатшылар қоғамы және оның ұлттық мұрағат ісі мәселелерін шешудегі маңызы.

**Құжат құндылығын сараптау**

Құжат құндылығын сараптау түсінігі және оның міндеттері. ҚҚС негізгі кезеңдері.

Құжаттың түпнұсқасы, көшірмесі туралы түсінік. Дублетті құжаттар. Дублетті құжаттарды тұрақты сақтауға қабылдауға сұрыптау мәселесі.

Қайталанбалы ақпаратты құжаттарды мемлекеттік сақтауға сұрыптау мәселесі.

Мұрағат қоры құжаттарының сақталу деңгейі. «Қор іздерін» сақтау. Мұрағат қорын өзге мекемелер құжаттары есебінен толықтыру.

Құжаттардың физикалық жағдайлары. Құжаттардың палеографиялық, тілдік, көркемдік және өзге де ерекшеліктері. Құжаттың заңдық күші.

«Құжат тізімдемесі» түсінігі. Тізімдемелердің атқаратын қызметтері, типтері және түрлері.

Титік және ведомстволық тізімдемелер, мемлекеттік мұрағатқа қабылданатын құжаттардың тізімдемелері, үлгі тізімдемелер. ҚР мемлекеттік органдарындағы Бріңғай электрондық құжатайналымы жүйесінің анықтамалықтары.

Құжат құндылығын сұрыптау жұмыстарын ұйымдастыру. Сараптау және сараптау-тексеру комиссиялары, олардың міндеттері мен құқықтары.

**Құжаттарды есепке алу**

Құжаттардың сақталуын қамтамасыз ету – барлық мұрағаттардың негізгі қызметі.

Құжаттарды сақтауға тиімді жағдайлар жасау. Құжаттарды қоймаларда орналастыру және топографиялау. Мұрағаттардан істерді пайдалануға беру тәртібін сақтау. Құжаттарды есепке алу, олардың жағдайын тексеру. Ерекше құнды және теңдесі жоқ құжаттарды анықтау, сақтандыру қорын құру.

ҚР ҰМҚ құжаттарын орталықтандырылған есепке алу туралы әдістеме құжаттарды есепке алу саласындағы негізгі нормативтік құжат.

Мұрағаттардағы негізгі есеп бірліктері. Құжаттарды есепке алу принциптері. Негізгі есептік құжаттар.

Мемлекеттік мұрағаттарда құжаттарды еспке алу.

Мемлекеттік мұрағаттардағы негізгі есептік құжаттар.

Құрамы ауыспалы құжаттарды мемлекеттік мұрағаттарда есепке алу.

Мекеме мұрағаттарында құжаттарды есепке алу.

Мемлекеттік мұрағаттарда құжаттың орнында болуын және жағдайын тексеру, оның мақсаты. Құжаттардың орнында болуын және жағдайын тексеру жұмысын ұйымдастыру. Тесксеру актілері.

**ҰМҚ құжаттарының ғылыми-анықтамалық аппарат жүйесі**

Мұрағаттардың ақпараттық қызметі туралы түсінік. Қайталанбалы ақпаратты құжат туралы түсінік. Ақпараттық-іздестіру жүйелері.

ҰМҚ құжаттарының ғылыми анықтамалық аппарат жүйесі (ҒААЖ) туралы түсінік. ҒААЖ құру негіздері, оларға қойылатын талаптар.

Ғылыми анықтамалық аппарат жүйесінің құрылымы.

ҒАА түрлері. Мұрағаттық анықтамалықтар. Мұрағаттық тізімдемелер. Тізімдеменің мақсаты.

Мұрағаттық каталогтар. Каталогтар түрлері.

Мұрағат құжаттарының шолуы. Шолуларды құрудың мақсаты мен түрлері.

Мемлекеттік мұрағаттардағы жолсілтерлер.

Мемлекеттік мұрағаттар желісінің анықтамалықтары. Мұрағат құрамының сипаттамасы. Құжат құрамы мен мазмұнына аннотация жасау әдістемесі.

Тақырыптық жолсілтерлер. Мұрағаттық анықтамалықтардың қосалқы аппараттары.

**Мұрағат құжаттарын пайдалану мақсаттары мен түрлері**

Құжаттарды пайдалану - мұрағаттардың ғылыми-ақпараттық қызметі ретінде. Құжаттарды қоғамдық өмірдің түрлі аяларында пайдалану.

Пайдалану түрлері. Мұрағаттардың оқу залдарында құжаттарды пайдалануды ұйымдастыру. Мұрағаттық құжаттарды оқу залдарында пайдалану ережелері, оқу залы қызметкерлерінің атқаратын функциялары.

Көрмелерді ұйымдастыру. Көрмелерді ұйымдастырудағы мақсат. Көрмелердің тақырыптары. Стационарлық және жылжымалы көрмелер. Экспозицияларды дайындау. Фотожинақтар, альбомдар мен плакаттарды басып шығару. Оларды дайындау әдістемелері.

Құжатарды бұқаралық ақпарат құралдарында пайдалану. Мақалалар, ғылыми-көпшілік кітапшалар дайындау; жекелеген құжаттарды жариялау; мұрағаттық өмірдің ағымдағы мәселелері туралы ақпарат.

Мұрағаттық құжаттарды радиобағдарламалар көмегімен көпшілікке таныту. Тақырыптық әңгімелесулер, баяндамалар, дәрістер, хабарламалар және т.б. және оларды дайындау әдістемесі.

Мұрағаттық құжаттарды теледидар көмегі нәтижесінде пайдалану. Теледидарда бағдарламалар дайындау әдістемесі. Аудиовидеотехникада құжаттарды пайдалану ерекшеліктері.

Мұрағаттарда кездесу кештерін, экскурсиялар, баяндамалар, дәрістер ұйымдастыру. Оларды ұйымдастыру әдістемесі.

Мұрағаттарда өлкетану және тарих сабақтарын ұйымдастыру. Оқу орындарына арнап көрнекі құралдар дайындау.

Мекемелер мен азаматтардың сұраныстарын қанағаттандыру. Мұрағаттық анықтамалықтар, құжаттардың көшірмелері. Тақырыптық және биографиялық анықтамалықтар.

Азаматтардың сұраныстарымен жұмысты ұйымдастыру. Азаматтардың сұраныстары негізінде мұрағаттық анықтамалықтар құрастыру.

Мекемелерге уақытша пайдалануға құжаттарды ұсыну. Мұрағат құжаттарының пайдалану нәтижесін анықтауға бағытталған есеп жүргізу жұмыстары.

Ұлттық мұрағат қоры құжаттарын пайдаланушылар міндеттері.

**Мұрағаттық құқық және мұрағаттық заңдар**

«Мұрағаттық құқық» және «мұрағаттық заңнама» туралы түсінік.

Заң – қоғамдық қатынастар мен қоғамдық нормаларды реттеуші нормативтік құқықтық акт. Нормативтік құқықтық актілер түрлері.

Посткеңестік кеңістіктегі мұрағаттық заңдар. Мұрағат ісі саласындағы кеңестік кезеңнің негізгі заңдық актілері. Халықаралық ынтымақтастықты бекітуде халықаралық заңдардың ойнайтын рөлі.

**Қазақстан Республикасының мұрағаттық заңдары**

Қазақстандағы мұрағаттық заңнамалар. Мұрағат ісі саласындағы негізгі нормативтік актілерге шолу. Министрлер кабинетінің мұрағат ісі саласына байланысты қабылдаған қаулысы.

1998 жылы 22 желтоқсанда қабылданған Қазақстан Республикасының «Ұлттық мұрағат қоры және мұрағаттар туралы» Заңы.

Қазақстан Республикасында құжаттану жүйесі мен мұрағат ісі саласын дамыту бағдарламасы.

ҚР ҰМҚ құжаттарын сақтау, пайдалану, есепке алу және жинақтауды ұйымдастыруға байланысты нормативтік-әдістемелік құжаттар.

Мұрағат ісі саласындағы мемлекеттік стандарттар.

Ведомстволық мұрағаттарда жұмыс жасаудың негізгі ережелері.

Мұрағат мекемелері басшылары мен қызметкерлеріне қойылатын квалификациялық сипаттамалар. Сақтау мерзімі анықталған типтік құжаттар тізімдемесі.

###### **ҰСЫНЫЛАТЫН ӘДЕБИЕТТЕР ТІЗІМІ**

###### **Негізгі**

1. Алексеева Е.В., Афанасьева Л.П., Бурова Е.М. Архивоведение. Учебник. –М.,2002.
2. Экспертиза ценности управленческих документов и комплектование ими государственных архивов (теория и методика). -М., 2007.
3. Архивистика. Путеводитель по архивным технологиям. Курс лекций. –М., 2003.
4. Автократов В.Н. Теоретические проблемы отечественного архивоведения. –М., 2001. Архивы и управление документацией за рубежом. Основные проблемы.М., ВНИИДАД. 1989.
5. Архивное законодательство в капиталистических странах. Сб. официальных документов. М.,1990.
6. Банасокевич В.Д., Сокова А.Н. Управление документацией из зарубежного опыта // Отечественные архивы.1992. №2.-С.100-107.
7. Бржостовская Н. Архивы и архивное дело в зарубежных странах. М,1974.
8. Маяковский И.Л. Архивное дело в рабовладельческих государствах древности и в эпоху феодализма. М, 1960.
9. Сексенбаева Г.А. Архивное дело в зарубежных странах (80-90-е годы ХХ в). А, 2000.

**Қосымша:**

1. Административный аппарат и управление документацией в США в 1970-1980 гг.М.,ВНИИДАД,1989.
2. Астапович А.О. Международная федерация по информации и документации // Отечественные архивы.1995.№4.С.101.
3. Быкова Л.А., Леонтьева О.Г. Организация доступа к архивным документам в США // Отечественные архивы. 1998. №6.С.102.
4. Витт Раймер. Некоторые особенности архивного дела в ФРГ //Отечественные архивы .1995. №4. С. 91.
5. Волкова Т.С. Свобода информации о деятельности исполнительной власти федерального уровня в США. Правовой аспект // Отечественные архивы. 1998. №6. С.94.
6. Гормаш В.Н. Архивы Нидерландов //Отечественные архивы,1994. №5. С.118.
7. Забавская Л.В., Кузнецова И.В. Об архивном законодательстве Великобритании и деятельности Национального архива // Отечественные архивы. 1999. №2. С 94.
8. Карапетенц И.В. Система архивных учреждений Швейцарии //Отечественные архивы. 1992. №2. С 106.
9. Каточкина Т.С. Федеральные центры документации США. История, современного опыта //Отечественные архивы. 1992. №6. С.92.
10. Каточкина Т.С, Акулиничева С.Д, Координация архивной деятельности в США в послевоенный период //Отечественные архивы. 1994. №1. С.100
11. Кожевников Е.М. Об архивах Канады // Советские архивы. 1998. №4. С.90
12. Козлов В.П. Архивы Центральной и Восточной Европы в посттоталитарный период //Отечественные архивы. 1997. №1. №.3.
13. Копочлева О.Н, Нуралова Б.А. Как работает Национальный архив Канады //Отечественные архивы. 1994. №1. С.109.
14. Розин Клейе- Мишо. Архивное дело во Франции //Отечественные архивы. 1995. №6. С. 99.
15. Тайек С. Управление архивным учреждением в Соединенном Королевстве Великобритании и Северной Ирландии //Отечественные архивы. 1995. №5-С.96.
16. Хорхордина Л. Архивы и история. –М., 2006.
17. Хорхордина Л. Наука об архивах. –М., 2007.
18. Государственный стандарт Республики Казахстан. СТ РК 1037-2001. Делопроизводство и архивное дело. Термины и определения. –Астана, 2001.
19. Сборник нормативно-правовых актов, научно-методических документов в области архивного дела (19981- 2001). Под общей ред. доктора ист. наук К.Л. Есмагамбетова. – Астана, 2002.
20. Адельгужин А.А. Нормативная правовая база документирования и архивного дела // Қазақстанда іс қағаздарын жүргізу – Делопроизводство в Казахстане. -2007. -№ 1(1). -С. 60-66.
21. Закон Республики Казахстан от 22.12.1999 г. «О Национальном архивном фонде и архивах» № 326-I ЗРК.

**Электрондық ресурстар**

7. <http://www.aprk.kz/> (каз., рус.)

8. <http://www.gaar.kz/> (рус.)

9. <http://www.kuzhatzhai-atyrau.kz/rus/>(рус., каз., англ.)

10. <http://www.arhiv.vko.gov.kz/>(каз., рус.)